CELEX: 32012D0474
Language: et
Date: 2012-08-13 00:00:00
Title: 2012/474/EL: Komisjoni rakendusotsus, 13. august 2012 , kalandustoodete kaalumist käsitleva nõukogu määruse (EÜ) nr 1224/2009 artikli 60 lõigete 1 ja 3 kohaste proovivõtukavade ning kalandustoodete kaalumist käsitleva määruse (EÜ) nr 1224/2009 artikli 61 lõike 1 kohaste kontrollikavade heakskiitmise kohta komisjoni poolt (teatavaks tehtud numbri C(2012) 5568 all)

15.8.2012   
            
            
               ET
            
            
               Euroopa Liidu Teataja
            
            
               L 218/17
            
         KOMISJONI RAKENDUSOTSUS,
   13. august 2012,
   kalandustoodete kaalumist käsitleva nõukogu määruse (EÜ) nr 1224/2009 artikli 60 lõigete 1 ja 3 kohaste proovivõtukavade ning kalandustoodete kaalumist käsitleva määruse (EÜ) nr 1224/2009 artikli 61 lõike 1 kohaste kontrollikavade heakskiitmise kohta komisjoni poolt
   (teatavaks tehtud numbri C(2012) 5568 all)
   (Ainult eesti-, hollandi-, inglis-, leedu-, poola-, rootsi-, saksa- ja soomekeelne tekst on autentsed)
   (2012/474/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 60 lõikeid 1 ja 3 ning artikli 61 lõiget 1,
   võttes arvesse liikmesriikide esitatud proovivõtu- ja kontrollikavasid
   ning arvestades järgmist:
   
               (1)
            
            
               Määruse (EÜ) nr 1224/2009 artikli 60 lõigete 1 ja 2 kohaselt peavad liikmesriigid tagama, et kõik kalandustooted kaalutakse pädevate asutuste poolt tunnustatud kaalumissüsteemidega lossimisel, enne nende hoidlas hoidmist, transportimist või müüki, välja arvatud juhul, kui liikmesriik on vastu võtnud proovivõtukava, mille komisjon on heaks kiitnud ning mis põhineb komisjoni 8. aprilli 2011. aasta rakendusmääruse (EL) nr 404/2011 (millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad) (2) artikli 76 lõike 1 kohaselt koostoimes kõnealuse määruse XIX lisaga vastuvõetud riskipõhisel metoodikal.
            
         
               (2)
            
            
               Määruse (EÜ) nr 1224/2009 artikli 60 lõike 3 kohaselt võib liikmesriik erandina artikli 60 lõikes 1 sätestatud üldisest kaalumiskohustusest lubada kaaluda kalandustooteid kalalaeva pardal, kui liikmesriik on vastu võtnud artikli 60 lõikes 1 osutatud proovivõtukava, mille komisjon on heaks kiitnud ning mis põhineb rakendusmääruse (EL) nr 404/2011 artikli 76 lõike 2 kohaselt koostoimes kõnealuse määruse XX lisaga vastuvõetud riskipõhisel metoodikal.
            
         
               (3)
            
            
               Määruse (EÜ) nr 1224/2009 artikli 61 lõike 1 kohaselt võivad liikmesriigid lubada kalandustoodete kaalumist pärast lossimiskohast transportimist juhul, kui need transporditakse sihtkohta asjaomase liikmesriigi territooriumil ning kui kõnealune liikmesriik on vastu võtnud kontrollikava, mille komisjon on heaks kiitnud ning mis põhineb rakendusmääruse (EL) nr 404/2011 artikli 77 lõike 1 kohaselt koostoimes kõnealuse määruse XXI lisaga vastuvõetud riskipõhisel metoodikal.
            
         
               (4)
            
            
               Komisjonile on heakskiitmiseks esitatud Saksamaa (14.11.2011), Iirimaa (7.11.2011), Leedu (11.1.2012), Madalmaade (18.1.2012), Poola (5.3.2012), Soome (7.11.2011) ja Ühendkuningriigi (15.12.2011) proovivõtukava ning Saksamaa (14.11.2011), Eesti (15.12.2011), Iirimaa (7.11.2011), Poola (5.3.2012), Soome (7.11.2011) ja Ühendkuningriigi (15.12.2011) kontrollikava. Need kavad on kooskõlas asjakohase riskipõhise metoodikaga. Seepärast tuleks need heaks kiita.
            
         
               (5)
            
            
               Käesolev otsus on heakskiitev otsus määruse (EÜ) nr 1224/2009 artikli 60 lõigete 1 ja 3 ning artikli 61 lõike 1 tähenduses.
            
         
               (6)
            
            
               Komisjonil on vaja jälgida proovivõtukavade kohaldamist ning kontrollida nii nende tõhusalt toimimist kui ka seda, et asjaomased liikmesriigid need korrapäraselt läbi vaatavad. Seepärast peaksid liikmesriigid kõnealuste kavade kohaldamisest komisjonile teatama,
            
         ON VASTU VÕTNUD KÄESOLEVA OTSUSE:
   Artikkel 1
   1.   Määruse (EÜ) nr 1224/2009 artikli 60 lõike 1 kohased proovivõtukavad, mille on esitanud Saksamaa, Iirimaa, Leedu, Poola, Soome ja Ühendkuningriik, kiidetakse heaks.
   2.   Saksamaa, Iirimaa, Leedu, Madalmaade ja Ühendkuningriigi esitatud, määruse (EÜ) nr 1224/2009 artikli 60 lõike 3 kohased, koostoimes artikli 60 lõikega 1 koostatud proovivõtukavad kalatoodete kaalumiseks kalalaeva pardal kiidetakse heaks.
   3.   Saksamaa, Eesti, Iirimaa, Poola, Soome ja Ühendkuningriigi esitatud, määruse (EÜ) nr 1224/2009 artikli 61 lõike 1 kohased kontrollikavad kalandustoodete kaalumiseks pärast lossimiskohast transportimist sihtkohta asjaomase liikmesriigi territooriumil kiidetakse heaks.
   Artikkel 2
   Artiklis 1 osutatud liikmesriigid edastavad artiklis 1 osutatud proovivõtu- ja kontrollikavad komisjonile enne 1. aprilli 2014.
   Artikkel 3
   Käesolev otsus on adresseeritud Saksamaa Liitvabariigile, Eesti Vabariigile, Iirimaale, Leedu Vabariigile, Madalmaade Kuningriigile, Poola Vabariigile, Soome Vabariigile ning Suurbritannia ja Põhja-Iiri Ühendkuningriigile.
   
      Brüssel, 13. august 2012
      
         
            Komisjoni nimel
         
         
            komisjoni liige
         
         Maria DAMANAKI
      
   
   
      (1)  ELT L 343, 22.12.2009, lk 1.
   
      (2)  ELT L 112, 30.4.2011, lk 1.